TRONDHEIM 



SKOLE KINO 


PROGRAM VÅREN 1976 


Gruppe 1: Efever over 16 år 


Skolekino Våren 1976 

Med dette presenteres skolekinoens vårprogram for gruppe 1: elever 
over 16 år i gymnas, yrkes- og fagskolene, lærerskolen, sosialskolen og 
ungdomsskolens 10. klasse. 

Skolekinoen arrangeres i et samarbeid mellom Trondheim, Stjørdal, Stein- 
kjer, Namsos og Rana. 

Et programutvalg på hvert sted velger ut de filmene som skal vises. Dette 
utvalget består i Trondheim av Anniken Rønning, Rolf Leistad og Lars 
Eli (fra elevrådene), lektor Odd Irtun og undervisningsleder Thomas Sandø 
(fra lærerorganisasjonene), student Thor Sivertsen (fra Trondheim Film- 
klubb), reportasjesjef Johan Jensen (fra Trondheim Journalistlag) og direk- 
tør Willy Svarverud (fra Trondheim Kinematografer). 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 12,- og gir adgang til 5 
av filmene etter valg. Medlemmer som onsker å se alle 6 filmer betaler 
barnebillettpris for den siste filmen. Husk at medlemskortet må vises som 
legitimasjon. Det vil også bli vist en eller flere ekstraforestillinger, hvor 
medlemskort i skolekinoen gir rett til moderasjon. Ta derfor godt vare på 
medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som 
har stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en film for annen gang 
vil en få bedre tid til å studere detaljene og den kunstneriske verdien blir 
ofte større. Medlemskortet blir derfor ikke mindre verdifullt om du har 
sett noen av filmene tidligere. 

VÅRENS PROGRAM 

presenteres på de neste sidene. Forestillingstider m.v. vil bli kunngjort 
kinoenes annonser. 


«SOLDIER BLUE» 


I snart hundre år har de amerikanske ur- 
innbyggerne, av Columbus feilaktig kalt 
indianere, vært presentert som blodtørstige 
skurker og uhyrer i litteratur og film. Hvor 
mange guttebøker, hvor mange western- 
filmer som har understreket dette synet er 
det ingen som har tall på, men bildet av 
den grusomme villmannen i kamp mot he- 
derlige, gode og hvite mennesker er prentet solid inn i oss. 

Det er først i de siste åra at man har begynt å snu litt på dette spørsmålet. 



SOLDIER BLUE 

. CANDICE BERGEN 
PETER STRAUSS 


Nå, når indianerne i USA er redusert til en nesten avdød turistattraksjon, 
viser det seg at det kommer fram et litt mer nyansert syn. De hvites hen- 
synsløse plyndring av indianernes land, nedslaktingen av bøflene, øde- 
leggelse av skogen, avtalebrudd og løgner - alt dette har kommet ster- 
kere fram. Sterkest av alt blir dette presentert i boka «Begrav mitt hjerte 
ved Wounded Knee» av Dee Brown der den hvite mann blir konfrontert 
med sine ugjerninger i den såkalte pionertida. Ja, nettopp ugjerninger, for 
det viser seg at lite av det indianerne har gjort mot de hvite når opp mot 
de massenedslaktinger og voldsovergrep forsvarsløse indianere ble utsatt 
for av det amerikanske hvite herrefolk. 

Denne filmen tar for seg en slik ugjerning og markerer samtidig, etter 70 
års indianerfilmhistorie for første gang at noen presenterer den andre siden 
i denne konflikten. 

En pengelast på vei til Fort Reunion blir angrepet av indianere og 17 sol- 
dater blir drept. Dette danner opptakten til et hevnraid fra soldatenes side 
— ikke mot de skyldige indianerne, men mot en indianerleir, der så vel 
kvinner som barn får oppleve sivilisasjonens myrderier. Det er en sterk 
film, en voldsfilm, men volden i denne filmen fungerer som alt annet enn 
underholdning. Da filmen ble laget var Vietnam-krigen på sitt høyeste og 
for de fleste som så filmen da, kom uvergelig myrderiene i My Lai til å 
dukke fram . . . 


Trondheim: Mandag 12.-torsdag 15. januar. 


Stjørdal: Mandag 19. januar. 
Steinkjer: Onsdag 21. januar. 

«ET DUKKEHJEM» 


Namsos: Mandag 26. januar. 
Rana: Torsdag 29. januar. 



henrik ibsens 

ET DUKKEHJEM 

:j filmet i ivorge» regi: joseph losey 

^ JANE FONDA 

treworhowaFd-davidwarner 


I 1974 opplevde vi ikke mindre enn to filma- 
tiseringer av «Et Dukkehjem», og det to 
filmatiseringer som var vidt forskjellige. Den 
som først var ferdig, var en engelsk pro- 
duksjon regissert av Patrick Garland. Den- 
ne filmatiseringen var det vi kan kalle «fil- 
matisert teater», dvs. at hele filmen ble 
tatt opp i studio som om det var på en 
scene, en teknikk som vi bl. a. finner mye brukt i Fjernsynsteatret. Det har 
den fordelen at man kan bruke skuespillteksten som den er uten å ta hen- 
syn til forandringer som må gjøres i forbindelse med utendørsopptak o. I. 
Den amerikanske regissøren Joseph Losey valgte en annen framgangs- 
måte: han ville presentere Noras dukkehjem i en større sammenheng, 
og hadde dermed bruk for også å vise fram den utenverden som det i 
skuespillet bare blir referert til. I motsetning til Patrick Garland som bare 
oppholdt seg i studio, valgte Losey å flytte hele innspillingen tit et sted 
som kunne illudere som norsk småby i slutten av forrige århundre, og 
valgte da Røros. Bergstaden har jo etter hvert blitt ganske vant med film- 
innspiflinger, men for Losey var kanskje et stabilt vintervær den viktigste 
forutsetningen, han har nemlig valgt å understreke Ibsens plassering av 
dramaet til midtvinters. 


I rollen som Nora finner vi Jane Fonda, et ønskevalg etter manges mening. 
Jane Fonda er jo nettopp på mange måter en representant for opprøret 
Nora innleder, en politisk aktivist som har nektet å underordne seg den 
passive og lerkefuglaktige filmstjernerollen. Rundt denne sterke person- 
ligheten har så Losey konstruert en film ut fra det opprinnelige skuespillet. 
Trondheim kinematografer vil i forbindelse med denne filmen presentere 
et diskusjonsopplegg for lærere og elever på samme måte som med «Pan» 
høsten 1975. 

Trondheim: Mandag 2.— torsdag 5. februar. 

Stjørdal: Mandag 9. februar. Namsos: Mandag 16. februar. 

Steinkjer: Onsdag 11. februar. Rana: Torsdag 19. februar. 


To karer på loffen treffes på en øde vei 
midt inne i USA og slår seg sammen. Beg- 
ge skal østover. Unggutten Lion er kommet 
tilbake fra sjøen dit han rømte da han opp- 
daget at han skulle ha barn med jenta si. 
Han har sendt penger for barnet hele tida 
og har nå med seg en gave til barnet som 
han ikke vet om er gutt eller jente. 

Max er en garvet type, en original som sjelden har mindre en sju skjorter 
og gensere på kroppen. Han har sittet i fengsel i seks år, og for de pen- 
gene han har tjent, akter han å åpne et bil-vaskested i Pittsburg. Max og 
Lion har hver sin drøm og den ene støtter den andres drøm etter beste evne. 
På loffen gjennom dette store landet opplever de litt av hvert, de får seg 
en tur innom et fengsel for noe småtteri — rutine for den erfarne fengsels- 
fuglen Max, en skremmende opplevelse for den uerfarne Lion. Kamerat- 
skapet utvikler seg stadig og de to står last og brast i slagsmål og fester, 
i rennesteinen og på fine restauranter. Mer eller mindre motvillige nærmer 
de seg det målet de egentlig trodde de var så ivrige etter å nå. For Lion 
blir dette målet et sjokk . . . 

I en slik film som til de grader hviler på to personer, er de to hovedrolle- 
innehaverne av største betydning, og med Al Pacino og Gene Hackman 
som henholdsvis Lion og Max oppfylles alle forventninger. Al Pacino kjen- 
ner vi fra Gudfaren-filmene, og han hadde også en av hovedrollene i regis- 
søren Jerry Schatzbergs debutfilm «Panikk i Needle Park», Gene Hackman 
slo for alvor igjennom i filmen «Brennpunkt New York» i rollen som politi- 
mannen Popeye. 

«Fugleskremsel» fikk, etter de flestes mening, en velfortjent førstepris ved 
filmfestivalen i Cannes i 1973. 

Trondheim: Mandag 16.-torsdag 19. februar. 

Stjørdal: Mandag 23. februar. Namsos: Mandag 1. mars. 

Steinkjer: Onsdag 25. februar. Rana: Torsdag 4. mars. 


«FUGLESKREMSEL» 


1. PRIS I CANNES 1973 

G/zNE H/\CI<MAIt 
!\L PACINO 

FU6LE’s£*o» 
SKREMSEL 

CQ1.WAR 



«CITIZEN KANE» 


ORSON WELLES 
MESTERVERK 



Når seriøse filmhistorikere skal sette seg 
ned og forsøke å finne fram til «verdens 
beste film», blir feltet temmelig snart redu- 
sert til to filmer, «Panserkrysseren Potem- 
kin» av russeren Eisenstein fra 1925 og 
«Citizen Kane» av Orson Welles fra 1940. 
Mere skal det ikke sies om den saken. 
«Citizen Kane» er et debutarbeid av en 25 
år gammel mann som på forhånd hadde gjort suksess innenfor teater og 
radio, i det siste mediet med en radioteatersending om en invasjon fra 
Mars som var så livaktig at den skapte panikk på østkysten i USA. 

Den samme 25-åringen kom til Hollywood på en kjempekontrakt som ga 
ham lov til å gjøre hva han ville. Han hadde aldri laget film før og presen- 
terte et kunstverk som utnyttet det beste i det gamle og skapte nytt der 
de gamle ikke dugde. Bruddet med standard Hollywood-filmen var totalt 
og fikk følger for filmkunsten siden. 

Også filmens innhold vakte stor strid - det var med nød og neppe at den 
nådde filmduken i det hele tatt, for unge Welles hadde skaffet seg en 
mektig fiende på nakken: avisgiganten William Randolph Hearst som hadde 
hørt at Welles i sin film hadde skildret utviklingen av en aviskonge som 
minnet mistenkelig om Hearst. 

I videre betydning var også «Citizen Kane» et angrep på den amerikanske 
drømmen om karriere, suksess og personlig makt over andre. Den kan 
stå som en illustrasjon til bibelordtaket om at det er liten hjelp i å vinne 
en verden hvis man tar skade på sin sjel. 

I filmen blir aviskongen Kane belyst fra flere sider etter som vi følger en 
journalist på jakt etter sannheten om denne personen som i levende live 
ble en legende. Som en rød tråd gjennom hele denne beretningen går det 
siste ord Kane sa før han døde: «Rosebud». 

Jakten på den virkelige «Citizen» (borger) Charles Foster Kane blir til 
jakten på dette eller denne mystiske «Rosebud». 


Trondheim: Mandag 8.— torsdag 11. mars. 
Stjørdal: Mandag 15. mars. 

Steinkjer: Onsdag 17. mars. 


Namsos: Mandag 22. mars. 
Rana: Torsdag 25. mars. 


«EN HANDFULL KARLEK» 

sj En film att kanna for.” Expr 


Denne filmen av Vilgot Sjoman (som kan- 
skje er best kjent for sine filmer «Jag er 
nyfiken gul/blå») tar for seg forholdene 
mellom individer under større sosiale kon- 
flikter. 

Tida er det første tiåret av dette århundret 
og stedet Stockholm. I sentrum for hand- 
lingen står et ungt kjærestepar fra arbei- 
derklassen, Hjørdis og Daniel, som kontrast til disse den grossererfamilien 



hmidfiåkarlek 

En film av Vilgot Sjoman 

Anita E kst rom 
Ingrid Thulin p 
Gusta Bredefeldt u 
Ernst Hugo Jiiregård c 


Hjørdis er tjenestepike ho$. I dette forholdet gjenspeiles samfunnet I kam- 
pen mellom borger og proletar. 

Storkonflikten i svensk arbeidsliv i 1909 blir på mange måter en utløsende 
faktor i dette. Arbeiderne gikk tri streik for si ne krav, en streik de neslen 
var forhånd sdømt ill å lape, og dette nederlaget fikk siden betydning for 
den retning svensk arbeiderbevegelse skulle komme tli å gå, den sosial- 
demokratiske reformismen i stedet for revolusjonen, 

«En handfull karlek» er også en film om kjærlighet, men denne kjærlig- 
heten blir hele tida bestemt og definert av de sosiale roller kjærlighets- 
forholdene opptrer i. Hjørdis og Daniel, Hjørdis og grossereren, begge 
disse forholdene opptrer utøse! rg knyttet til de sosiale roller disse men- 
neskene spiller og ut av disse forholdene trer Hjørdis etter hvert fram 
med større styrke og selvtillit, 

-En handfull karlek* er l tillegg til alt dette også en meget vakker film. 

Trondheim: Mandag 25. mars-iorsdag t. april. 

Namsos: Torsdag 22- april. 
Rana: Fredag 9, april. 


Det er fkke så greit å være en puslete 
agent romanforfatter når verden går på 
tverke, økonomiske vanskeligheter, ekle 
mennesker, irritasjoner, håndverkere som 
er vanskelige - kort sagt. i slike stunder 
skulle man være den superhelten man selv 
skrev boker om, 

Slik filosoferer forfatteren Francois Mer lin 
i tunge stunder. Og vips? — så er hans praktfulle dobbeltgjenger super- 
helten Bob Saint-Clair, toffingen som nedlegger skurker, elektrikere og 
jenter med lillefingeren der. Gjennom sine bøker lykkes det for Merlin å 
hevne seg på aMe dagliglivets for tredel ser, med Bob Saint-Glair, eller *Den 
praktfulle* som han kalles, går alt som en lek. 

Regissøren Philppe de Brøea har med denne filmen villet lage en forry- 
kende parodi på agent-genren. og det har han da også til fulle klart, i 
første rekke harsellerer han med den volds ro man tikk som disse filmene 
eksel! grer i, og søm på mange måter kan ses på som en avmektig liten 
manne drømmer om virkelig makt. 

Trondheim: Mandag 26. -torsdag 2$. april, 

Stjørdal: Mandag 3- mai. Namsos: Mandag 10. rna F, 

Steinkjer; Onsdag 5. mai. Rana: Torsdag 13. maL 


Stjørdal: Mandag 5. april. 
Steinkjer: Onsdag 7. april. 


«DEN PRAKTFULLE» 


Den sprøeste agent- 
p ar od i som or laftet ■ 

I 

Jaftqtielirrø Hisset 




NIDAROS TflVKKSRI 


TRONDHEIM 



SKOLEKINO 


PROGRAM VÅREN 1976 


Gruppe 2: Elever i 7 


9, klasse 


Skolekino Våren 1976 

Med dette presenteres skolekinoens program for våren 1976 for elever i 
7.-9. klasse. Skolekinoen arrangeres i et samarbeid mellom Trondheim, 
Steinkjer, Namsos og Rana. 

Skolekinoen er et tilbud fra de respektive kinoer, der skolene - med skole- 
styrets godkjenning — medvirker i en viss utstrekning. Det understrekes 
både fra kinoenes og skolenes side at deltakelse (medlemskap) er en fri- 
villig sak. 

HVORDAN BLI MEDLEM? 

Medlemskortene selges i kinoens billettluke når filmene settes opp. I 
Trondheim selges også medlemskort i kinoenes forsalg, Sentrum kino, for 
de som ønsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 6,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget som for tiden består av lærer Thoralf Berg, elev 
Kirsti Berg, lærer Inger Johanne Aasbø, elev Frank Andersen, dr. philos. 
Ivar Bjørgen fra Fellesrådet for foreldrerådene og direktør Willy Svarverud 
fra Trondheim Kinematografer. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med 
fordel sees to eller flere ganger. Når en ser en film for annen gang vil en 
få bedre tid til å studere detaljene og den kunstneriske verdien blir ofte 
større. Medlemskortet blir derfor ikke mindre verdifullt om de har sett noen 
av filmene tidligere. 

VÅRENS PROGRAM 

presenteres på de neste sidene. ForestHIingstider m.v. vil bli kunngjort i 
kinoannonsene. 


«HJELP!» 


HJELQ! 

THE BEATLES 

tilsendt en ring som han setter 


The Beatles ble kritisert for at de i sin 
første film ikke hadde noen tråd i hand- 
lingen. Dette rettet de på i «Hjelp!» — og 
tilegnet like godt filmen oppfinneren av 
symaskinen! 

Riktignok er tråden spinkel, men den hol- 
der da til å føye de forskjellige stykker 
sammen. Ringo har fra det fjerne Østen fått 
på s»n høyre hånd. Derfra kan den senere 


fjernes. Egentlig brukes den under menneskeolringer Ul gudinnen Kali„ 
og gudinnens yppersteprest organiserer jakten på Ringa br å erobre fm- 
gen UJbakø. 

Filmen er full av vanvittige ag vittige innfall. F. ek$.: Opp av et hull i isen 
på en sjø 1 Sveits dukker en kanalsv&mmer med det likeframme spørs- 
målet; «The White Gllffs of Dover?» 

The Beatles s pi He r seg selv i filmeny og den gjøgiergiade kvartetten beviser 
at de kan noe mer enn å spille inn plater. \ blant presenterer de rene blink- 
skudd av parodi. Mannen bak regien er den unge Richard* Lester som har 
en fabelaktig evne Ul å få mest mulig ut av bildene i hver eneste situasjon, 

Heimdal: Torsdag 15. januar. Namsos: Torsdag 29. januar 

Trondheim: Mandag 19.-t0r$dag 22. januar. Steinkjer: Fredag 30. januar 
Rana: Mandag 26-— tirsdag 27. januar. 


Det før$te området av Norge a om ble fri- 
gjort fra nazr- okkupasjonen under forrige 
krig var øst-Finnmark. I løpet av 1944 ble 
det ganske klart at etter at Den rode hær 
hadde snudd krigen i slaget ved Stal ing rad 
var del bare et tidsspørsmål om når nazi- 
herredømmet over storparten av Europa 
ville falle sammen. Ved Finnmark tå de 
russiske styrkene såpass nær at man ganske snart kunne vente en fram- 
rykking mot de tyske styrkene her. 

Som svar på denne t ruselen bestemte den tyske overkommandoen i Norge 
seg for å gå inn for «den brente jords taktikk», del vil si tvangsevakuering 
av hele Finnmarks befolkning for deretter å svi av alle bebodde steder. 

På sensommeren 1944 begynte folk i Øst-Finnmark å flytte inn i gruvene 
på Bjørnvatn for å unngå å bli tvangsevakuert. Innen oktober var fjellet 
befolket av to-tre tusen mennesker. Der inne i selve mor Norge hadde de 
opprettet sitt eget lille samfunn, uavhengig av tyskerne uenfor. Men snart 
begynte ryktet å spre seg om at tyskerne gikk med planer om å sprenge 
fjellet med alle som bodde der i lufta - 

Samtidig — og det var det ingen av folket i fjellet som visste — var den 
store befrielse saks Jon en \ gang. En russisk hæravdellng hadde forsert 
grensen og marinelnfanlerister stevnet inn norsk farvann. Forpostene, 
russere og norske partisaner, bidro til å lette frigjøringskampen, f tsk urbe- 
folkningen ofret liv og fartøyer for å hjelpe i kampen mot nazistene. 
Meldingen om folket moe i gruvegangene nådde fram til det allierte hoved 
kvarteret og en unnsetningspatrulje dro til fots gjennom ulendt terreng i 
tysk okkupert område Målet var Bjørnevatn og det sto om livet. 

Heimdal: Torsdag 5. februar* Namsos: Torsdag 19. februar 

Trondheim: Mandag 9. -torsdag 12- februar. Steinkjer: Fredag 20- februar 
Rana: Mandag 16, -tirsdag 17. februar, 


-UNDER EN STEINH1MMEL» 


DRAMAET OM 
HNtjMARKS FHiQJøRIWÉ 


TIMMWflflM 


ARNE LEE 
VESLE MØY HIAS LUN □ 
BERNHARD RAMSTAD 
KARE TANNVLK 




"SOUNDER” 

-et streif av håp 

PAUL WINFIELD 

fi CICELY 

TyS0N 

en 

betydelig film 


«SOUNDER - ET STREIF AV HÅP» 

Denne filmen er bygd over boka «Klang, 
den store hunden» av William H. Armstrong 
og tar for seg Uvel til en fattig svart familie 
WJNhltLU i sørstatene i USA for over 75 år siden, 
JSSl CICELY Slaveriet i USA ble, som kjent, opphevet 
«vkJ »//--.**'“ etter den amerikanske borgerkrigen, men 

etter kort tid viste det seg at den tallrike 
svarte befolkningen i praksis var redusert 
til slaver på grunn av de vanskelige jord bruksforholdene de måtte leve 
under i denne trda. Det var ofte så vanskelig at famNiefaren ble tvunget 
til å stjele mat for å holde liv i familien. Straffen for småtyverier var hardt 
straffarbeid for de hvite, og dermed opprettholdt man faktisk slavearbeidet. 
Nathan Lee Morgan blir dømt til ett års hardt straffarbeid for å ha stjålet 
noe kjøtt, I filmen får vi oppleve hvordan kona hans, de tre barna og hun 
den «Sounder» (eller Klang) strever med å opprettholde livet mens fa- 
milieforsørgeren er vekke, hvordan de steller med den vesle jordlappen 
for å skaffe seg et utkomme og hvordan sønnen forsøker å treffe faren i 
straffekolonien. Da faren kommer hjem, viser det seg at han er blitt krøp- 
ling, men filmen slutter allikevel med et streif av håp — et håp om at barna 
skal kunne få det bedre og sikrere. 

Heimdal r Torsdag 11. mars, Namsos: Torsdag 25. mars. 

Trondheim: Mandag 15.— torsdag 18. mars. Steinkjer: Fredag 26. mars. 
Rana: Mandag 22.— tirsdag 28. mars. 



LOUIS DE FUNES 

1 storform 

& RDBBI JflCOBS 
Zz FMlinSTISHE 
* OPPIEVELSEfl 
IPHRIS 

|tHE ADVENTl SLS 0 ? flABfH ,AuDÉ} 

Regi QERARD OURY 


«RABBI JACOBS FANTASTISKE OPPLEVELSER I PARIS» 

«Tull og tøys fra ende til annen»! Dermed 
har man egentlig sagt det som kan sies 
om enhver Louis de Funes-ftlm, 

I denne filmen er det som vanlig store for- 
viklinger ute og går. Som vanlig blir de Fu- 
nes blandet opp i noe han ikke vil ha noe 
med å gjøre, nemlig bortførelsen av en 
viktig arabisk politiker av andre arabere. 
Motvillig må Louis flykte sammen med denne araberen og de er like ved 
å bli tatt av skurkene da de på et herretoalett oppdager to skjeggede oc 
kappekledte jødiske prester eller rabbier. Disse må overlate så vel skjegg 
som prestedrakt til de to flyktningene og dermed er forviklingene i gang 
for alvor . . . 

Som alltid i disse filmene foregår alt i et heseblesende tempo, på vill flukt, 
i usannsynlige episoder og med mye skrfk og skrål. Høydepunktet er kan- 
skje et dramatisk oppgjor i en tyggogummifabrikk, og noen og hver kan 
jo tenke seg hva man kan få ut av løye r på et slikt sted. 

Og som alltid kommer Louis de Funes utrolig nok ned på begge beina etter 
at de tilsynelatende uløselige flokene har hopet seg opp i et utrolig antall. 
Heimdal: Torsdag 29. april. Namsos: Torsdag 13, mai. 

Trondheim: Mandag 3,-torsdag 6. mai. Steinkjer: Fredag 14. mai. 

Rana r Mandag lO.-tirsdag 11. mai. 

PROGRAM VÅREN 1976 

Gruppe 3: Elever i 4.-6. klasse 



Trondheim Skolekino 

Med dette presenteres skolekinoens program våren 1976 for elever i 4.-t 
Klasse, 

Skolekinoen arrangeres i et samarbeid mellom Trondheim, Orkanger, 
Lokken, Steinkjer og Rana. 

Skolekinoen er et tilbud fra de respektive kinoer, der skolene — med 
skolestyrets godkjenning — medvirker I en viss utstrekning. Det under- 
strekes både fra kinoenes og skolenes side at deltakelse (medlemskap} 
er en friwilig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 4,50 og gir adgang bl alle 3 f il mene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes førsalg, Sentrum kino r 
for de som ønsker å sikre seg medlemskort på forhånd. 

Også lærere kan bil medlemmer av skolekinoen, 

FORELDREKORT 

For foreldre eller andre foresatte som gjerne vil folge barna tal kinoen 
er det adgang til å kjøpe «fcreldrekort»- Hvert foreldrekøii koster kr, 8,— 
og gir adgang til de samme 3 filmene. 

PROGRAMUTVALG 

Et programutvalg; oppnevnt av Trondheim skoleråd p godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av Eærer Thøralf Berg, elev 
Kirsti Berg, lærer Inger Johanne Aas bo, elev Frank Andersen, dr. philos 
Ivar Bjørgen fra Fellesrådet for foreldrerådene og direktør Willy Svarverud 
fra Trondheim Kinematografer 

VÅRENS PROGRAM 

presenteres på de neste sidene- Fbrestillingsticfer m. v, vil bli kunngjort 
3 klnoannonsene. Normalt vil forestillingene i Trondheim være kl. 16.30. 


LØVINNEN ELSA) 


Ekteparet George og Joy Adamson bodde 
i Afrika, der George var viltvokter. En dag 
kom han tilbake med tre små løveunger. 
Moren deres var blitt drept og det var van- 
skelig å si om de tre små kunne leve opp. 
George og Joy forsøkte av alle krefter å 
holde liv i dem, og etter mye strev klarte 
de det, og de tre småtassene vokste etter 
hvert opp til å bli noen viltre bajaser. 

Men det hadde hele tida vært klart at før eller siden måtte de si farvel til 
dyra, ingen hadde hørt om folk som holdt tamme, voksne løver som husdyr, 
så en dag ble det bestemt at de skulle selges til en dyrehage. 

Av de tre løvene hadde de blitt spesielt glad i en som de hadde kalt Elsa, 
og da dagen kom da de skulle sende av gårde løvene, greide ikke George 
og Joy å sende fra seg henne. Hun ble værende i huset som en god venn. 
Elsa var et kjælent dyr som fulgte Joy hvor hun stod og gikk og det mor- 
somste hun visste var å bli med George og Joy på biltur. 

Men så kom Georges ferieår og han og Joy skulle hjem til England og 
dit kunne de ikke ta med seg Elsa. Så nå måtte de faktisk lære henne å 
bli vill igjen og klare seg selv. De hadde noen få uker å klare dette på, 
hvis de ikke klarte å få Elsa til å greie seg på egen hånd i villmarka, ville 
de bli nødt til å skyte henne. Det var spennende, men det gikk bra og 
Elsa fikk lære å leve i frihet igjen. 

Denne filmen har fulgt det som hendte med Elsa, nøyaktig slik Joy Adam- 
son fortatte om det i boka si og det er et morsomt møte med en løve som 
er veldig annerledes enn andre løver du har hørt om. 

Heimdal: Torsdag 22. januar. 

Trondheim: Mandag 26.— fredag 30. januar. 

Rana: Mandag 2.— tirsdag 3. februar. 

Steinkjer: Torsdag 5. februar. 

Orkanger: Tirsdag 10. februar. 

Løkken: Torsdag 12. februar. 

«PAW - GUTTEN FRA UTSKOGEN» 

Paw er halvblods. Hans danske far dør og 
Paw blir sendt hjem til Danmark til en eldre 
tante. Gutten som er vant til stor frihet, og 
som har levd i nær kontakt med natur og 
dyr, skal plutselig tilpasse seg en dansk 
småbys pertentlige normer og de bånd som 
skolegang pålegger ham. I utseende skiller 
Paw seg også så sterkt ut, at han blir ut- 
satt for en viss form for «mobbing» i kameratflokken. Paw finner en venn 
i en voksen mann, som lever utenfor folkeskikken. Han er kommet fra 
Sverige — etter en familietragedie der — og slår seg fram som fisker og 
tyvskytter. Disse to forstår - og har behov for hverandre. Paw finner et 

fristed hos denne mannen, da han rømmer fra småbyen og skolen. Men 
myndighetene griper inn. Politi og barnevern har plikt på seg til det, men 
det skorter på evne til innlevelse i Paws vanskelige situasjon. Et par enkelt- 
personer med innflytelse tar til slutt affære og hjelper til med å løse floken. 
Den danske regissøren Astrid Henning-Jensen laget i 1950-årene flere 
barnefilmer med sosiale problemstillinger. Hun har i PAW behandlet et 
problem som på mange måter har fått økt aktualitet. Det fins adoptivbarn 
fra fjerne strøk og fremmedarbeiderbarn som idag lever i Skandinavia. 
Nettopp i skildringen av gutten — hans «utenfor»-følelse, språkvansker og 
en begavelse som er annerledes enn den som teller i bokskolen, har fil- 
men sin styrke. Den skildrer også fint vennskapet mellom et barn og et 
voksent, eidre menneske, og den lojalitet som oppstår mellom to som 
føler seg forfulgt. 

Heimdal: Torsdag 18. mars. 

Trondheim: Mandag 22. -fredag 26. mars. 

Rana: Mandag 29.-tirsdag 30. mars. 

Steinkjer: Torsdag 1. april. 

Orkanger: Tirsdag 6. april. 

Løkken: Torsdag 8. april. 

«ROBIN HOOD» 


dyr. Robin Hood selv er en rev, en riktig luring. Kraftkaren Lille John er 
naturligvis en svær bjørn, den slemme prins Johan en radmager løve, den 
onde rådgiveren hans, sir Hiss er en slange, prinsens soldater er nesehorn 
og det hele blir presentert av en trubadur-hane med gitar. 

Historien er laget for anledningen og forteller om hvordan sheriffen av 
Nottingham, Robins verste fiende, nesten klarer å få lokket Robin i et bak- 
hold. Vi møter dessuten også den skjønne Mariann, Robins elskede som 
også kommer opp i mange farer på grunn av Robins dumdristighet. 

Filmen har norsk sang og tale, «dubbet» på norsk som vi sier, noe som 
så absolutt er en fordel når det gjelder slike filmer. Knut Risan har stem- 
men til Robin, Lasse Kolstad Lille John, Gisle Straume er Prins Johan og 
Rolf Just Nilsen er Sir Hiss pluss mange andre kjente norske skuespillere. 

Heimdal: Torsdag 22. april. 

Trondheim: Mandag 26.-fredag 30. april. 

Rana: Mandag 3.— tirsdag 4. mai. 

Steinkjer: Torsdag 6. mai. 

Orkanger: Tirsdag 11. mai. 

Løkken: Torsdag 13. mai. 



Mange har kanskje hørt om Robin Hood, 
han som levde med sine lystige menn i 
Sherwood-skogen i England for lenge siden 
og stjal fra de rike for å gi til de fattige. 
Nå har Disney-selskapet laget en tegne- 
film om ham. 

Som i mange andre Disney-filmer, er ho- 
vedpersonene i denne filmen gjort til artige 

Gruppe 4: Elever i 1.— >3. klasse 


Trondheim Skolekino 

Med dette presenteres skolekinoens program våren 1976 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger, 
Løkken, Steinkjer og Rana. 

Skolekinoen er et tilbud fra de respektive kinoer, der skolene — med 
skolestyrets godkjenning — medvirker i en viss utstrekning. Det under- 
strekes både fra kinoenes og skolenes side at deltakelse (medlemskap) 
er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 4,50 og gir adgang til alle filmene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino, 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 8,- 
og gir adgang til de samme 3 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer Thoralf Berg, 
elev Kirsti Berg, lærer Inger Johanne Aasbø, elev Frank Andersen, dr. 
philos Ivar Bjørgen fra Fellesrådet for foreldrerådene og direktør Willy 
Svarverud fra Trondheim Kinematografer: 

VARENS PROGRAM 

presenteres på de neste sidene. Forestillingstider m.v vil bli kunngjort i 
kinoannonsene. Normalt vil forestillingene i Trondheim være kl. 16.30. 


«KNUDSEN OG LUDVIGSEN» 

Knutsen og Ludvigsen — det er to små 
fyrer som bor i en tunnel. I tunellen bor 
også bestefaren til Knutsen, kaptein Knut- 
sen i en kommode. Dessuten bor det store 
dyret med hundre hoder og tretten bein 
der, det er litt farlig, men ikke så veldig. 
Nå er det den vansken med å bo i en tun- 
nel at det ofte går tog gjennom tunnelen, 
noe som kan være ganske ubehagelig av og til. Heldigvis har de en god 
venn i konduktøren på dette toget, og når venner stikker innom gjør det 
ikke så mye, selv om de stikker innom i et digert tog. 

Men bortsett fra toget er det ganske greit å bo i tunnel mener Knutsen 
og Ludvigsen. De kan i hvert fall ikke tenke seg å bo noe annet sted. Det 
mener imidlertid «Myndighetene». Det er nemlig forbudt, ulovlig og galt 
å bo i tunnel, sier de og blar opp i store lovbøker for å vise at de har rett. 
De vil kaste Knutsen, Ludvigsen, kaptein Knutsen og kommoden ut av 
tunnelen med en gang. Men det finner de seg selvsagt ikke i! 

Hvis du har hørt Knutsen og Ludvigsen, som heter Øystein Dolmen og 
Gustav Lorentzen, synge og spille noen gang, vil du legge merke til at det 
ikke er de som er Knutsen og Ludvigsen i filmen. Det er to skuespillere 
som heter Harald Heide Steen og Rolf Just Nilsen — men de er like gøyale 
for det. 

Heimdal: Torsdag 29. januar. 

Trondheim: Mandag 2.— fredag 6. februar. 

Rana: Mandag 9.— tirsdag 10. februar. 

Steinkjer: Torsdag 12. februar. 

Orkanger: Tirsdag 17. februar. 

Løkken: Torsdag 19. februar. 


«KARLSSON PÅ TAKET» 

Verdens beste Karlsson — hvem er det? 
Svaret er enkelt: Karlsson på taket, synes 
Karlsson på taket. Hvem Karlsson på taket 
er? Verdens beste Karlsson, ville helt sik- 
kert Karlsson på taket ha sagt, men for 
ikke å forvirre noen, må vi skynde oss med 
å fortelle at Karlsson på taket er en bitte 
liten mann med propell på ryggen som bor 
på taket i gården til Lillebror. 

En dag Lillebror sitter alene på rommet sitt surrer det utenfor og inn kom- 
mer Karlsson på taket flygende. Og når Karlsson på taket er kommet et 
sted, blir det aldri kjedelig der. Sammen med Lillebror finner han på de 
mest fantastiske ting, gjerne skøyerstreker som Lillebror så får skylden for. 
Og når han sier at det er Karlsson på taket sin skyld, bare ler de voksne 

av ham. For hvem tror vel på en liten mann i sin beste alder som bor for 
seg selv i et lite hus på taket og som har sammenleggbar propell på ryggen? 
Det kan ofte være vanskelig å være Karlsson på taket sin bestevenn, for 
skal en si det som det er, er denne Karlsson fryktelig bortskjemt og så 
forferdelig glad i bløtkake at det sjelden blir noe til overs til andre når 
Karlsson legger i vei i kakefatet. Når Lillebror sier det, så svarer bare 
Karlsson på taket: «Å det, det er en hverdagslig sak!» Og dermed er den 
saken ute av verden. 

I denne filmen treffer du Karlsson og Lillebror fra første gangen de møtes 
og til . . . Nei, vi skal ikke si mer om det, bare at det er noen som får 
seg en riktig lærepenge. 

Heimdal: Torsdag 26. februar. 

Trondheim: Mandag 1. -fredag 5. mars. 

Rana: Mandag 8.— tirsdag 9. mars. 

Steinkjer: Torsdag 11. mars. 

Orkanger: Tirsdag 16. mars. 

Løkken: Torsdag 18. mars. 


FAR TIL FIRE 

Dette er den første «Far til fire»-filmen som ble laget. Her er lille Per 
ennå bare en pjokk i 4-5-årsalderen. Han er en hjerteknuser og sann- 
hetssier. Med sine kjappe, oppriktige svar skaper han latterbølger og 
kaster et skarpt lys over mange voksnes ofte nokså merkelige opptreden. 
Blant de voksne finner vi da først og fremst far selv, enkemann med bra 
kontorjobb, men altfor beskjeden når det gjelder å be om lønnspålegg. 
På festdager innfinner gjerne onkel Anders seg, en fyr med sans for spill- 
lopper og det danske frokostbord. Fru Sejersen er ikke alltid like vel- 
kommen. Hun vil gjerne prøve å «kapre» far — og det er verken lille Per 
eller hans søsken begeistret for. Pers søsken, ja det er tvillingparet Ole 
og Mie i skolealderen, og storesøster som er hjemme og tar seg av fami- 
lien og huset. Men som enhver ung jente har «Søs» det med å bli brått 
og alvorlig forelsket — om og om igjen. Filmene om «Far til fire» ble laget 
i Danmark i 1950- og 1960-årene. En tegneserie av Kaj Engholm, som og- 
så blir trykket i endel norske aviser, ga idéen til filmene. Denne første 
filmen er i svart/hvitt, men med lille Per i spissen for all moroa savner en 
ikke farger. Her er hjertevarme og dansk «lune». 

Heimdal: Torsdag 25. mars. 

Trondheim: Mandag 29. mars-fredag 2. april. 

Rana: Mandag 5.— tirsdag 6. april. 

Steinkjer: Torsdag 8. april. 

Orkanger: Tirsdag 27. april. 

Løkken: Torsdag 29. april. 

